Banjir Pakistan 2022

Sejak Jun 2022, banjir yang disebabkan oleh hujan monsun dan pencairan glasier berlaku di Pakistan, menyebabkan sekurang-kurangnya 1,128 orang terbunuh (termasuklah 340 kanak-kanak dan enam pegawai tentera dalam nahas helikopter) dan lebih daripada 1,700 orang lagi cedera. Banjir tersebut merupakan yang terburuk di dunia sejak 2017. Pada 25 Ogos, Pakistan mengisytiharkan darurat disebabkan oleh bencana tersebut.

 Latar belakang 
Pada tahun 2022, Pakistan menerima curahan hujan yang lebih tinggi daripada biasa. Wilayah Sindh menerima sehingga 784% lebih banyak hujan berbanding biasa, manakala Balochistan menerima 500% lebih tinggi. Kejadian luar kebiasaan berbanding purata hujan monsun ini turut dicatatkan di India dan Bangladesh. Lautan Hindi merupakan salah satu rantau yang paling cepat hangat di dunia, dengan purata 1°C (berbanding purata pemanasan sejagat iaitu 0.7%). Kenaikan suhu permukaan laut dipercayai meningkatkan curahan hujan monsun. Tambahan lagi, kawasan selatan Pakistan mengalami gelombang haba berturut-turut pada Mei dan Jun, yang merupakan suatu rekod dan lebih berkemungkinan berlaku disebabkan oleh perubahan iklim. Ini menghasilkan tekanan rendah terma yang lebih kuat, membawa hujan yang lebih lebat. Gelombang haba turut mencetuskan pembanjiran glasier di Gilgit Baltistan.

 Rujukan 

Pakistan
Kategori:Bencana 2022 di Pakistan
2022